Kombinert malonsyre og metylmalonsyreuri

Kombinert malonsyre og metylmalonsyreuri (ENG: Combined malonic and methylmalonic aciduria, CMAMMA), også kjent som kombinert malonsyre og metylmalonsyre-acidemi, er en arvelig metabolsk sykdom karakteristert ved forhøyede verdier av malonsyre og metylmalonsyre. Noen forskere har antatt at CMAMMA kan være en av de mest vanlige formene for metylmalonsyre-acidemi, og muligens en av de mest vanlige medfødte metabolske forstyrrelsene. Da denne diagnosen ofte underdiagnostiseres, oppdages den sjeldent.

Symptomer og tegn 
De kliniske fenotypene av CMAMMA er svært heterogene og varierer mellom å være asymptomatiske, til å gi milde til alvorlige symptomer. Den underliggende patofysiologien er fortsatt uklar. Følgende symptomer er rapportert i litteraturen:

 metabolsk acidose
 koma
 hypoglykemi
 anfall
 gastrointestinal sykdom
 utviklingsforsinkelse
 treg språkutvikling
 mangel på trivsel
 psykiatrisk sykdom
 hukommelsesproblemer
 kognitiv nedgang
 encefalopati
 kardiomyopati
 dysmorfe trekk

Når de første symptomene oppstår i barndommen fremstår de sannsynligvis som intermediære metabolske sykdommer, i motsetning til i voksen alder hvor de fremstår som nevrologiske symptomer.

Årsak 
Årsak til CMAMMA kan deles i to separate arvelige tilstander: en er en mangeltilstand av det mitokondrielle enzymet Acyl-CoA syntetase familiemedlem 3, kodet ved ACSF3-genet (OMIM#614265); den andre er en mangeltilstand av malonyl-CoA decarboxylase, kodet ved MLYCD-genet (OMIM#248360).

Diagnostisering 
Grunnet et vidt spekter av symptomer og nedprioriterting ved screening-programmer for nyfødte er ikke CMAMMA ansett som en anerkjent tilstand.

Screening-programmer for nyfødte 
Fordi CMAMMA (grunnet ACSF3) ikke resulterer i en akkumulasjon av methylmalonsyre-CoA, malonyl-CoA, eller propionyl-CoA, og det heller ikke ses abnormaliteter i acylkarnitin-profilen, vil ikke CMAMMA bli oppdaget ved et standard blodprøve-basert screening-program for nyfødte. 

Unntaget skjer i Quebec-området der de i tillegg til en standard blodprøve tar urinprøve 21 dager etter fødsel. Programmet kalles “the Quebec Neonatal Blood and Urine Screening Program”. Dette gjør Quebec interessant for CMAMMA-forskning da det representerer den eneste pasientkohorten i verden uten seleksjonsbias.

Malonsyre til metylmalonsyre ratio 
Ved å regne malonsyre/metylmalonsyre-ratioen i plasma, kan en CMAMMA bli tydelig skilt fra en klassisk metylmalonsyre-acidemi. Dette stemmer for både B12 -respondrere og ikke-respondrere innenfor metylmalonsyre acidemi. Bruk av malonsyre-verdier og metylmalonsyre-verdier i urin er ikke passende for å beregne denne ratioen.

Når det gjelder CMAMMA (grunnet ACSF3) overskrider nivået av metylmalonsyre malonsyre-nivået. I kontrast til dette er det nemlig det motsatte som er tilfelle for CMAMMA grunnet malonyl-CoA decarboxylase-mangelen.

Genetisk testing 
CMAMMA kan diagnostiseres ved en analyse av ACSF3- og MLYCD-genet. Utvidet bærerscreening i løpet av fertilitetsbehandling kan også identifisere bærere av mutasjoner i ACSF3-genet.

Referanser 

Sjeldne tilstander